ที่นี่ไม่มีความลับ : ‘ซีพี’ หวังกินรวบประเทศ! รุกอสังหาฯ-ขนส่งหนังสือพิมพ์ฐานเศรษฐกิจได้นำเสนอข่าวที่บริษัทยักษ์ใหญ่ด้านการเกษตรอย่าง “เครือเจริญโภคภัณฑ์” หันมาสนใจธุรกิจใหม่ 2 ด้านที่มีความสัมพันธ์ยึดโยงกัน คือด้านอสังหาริมทรัพย์และการขนส่งคือ รถไฟความเร็วสูงสายภาคตะวันออกที่เชื่อม 3 สนามบิน “ดอนเมือง-สุวรรณภูมิ-อู่ตะเภา” ระยะทางรวม 220 กม. ซึ่งไม่ผิดความคาดหมายเพราะก่อนหน้านี้เมื่อกลางปี 2560 คอลัมน์เอราวัณ ก็ได้เปิดประเด็นไปครั้งหนึ่งแล้วว่ารถไฟความเร็วสูงภาคตะวันออกเป็นเส้นทางที่ “บิ๊กซีพี” ขอจอง ขณะที่สายใต้ กรุงเทพฯ-หัวหิน เป็นการจองของ “เบียร์ช้าง” แต่การทำรถไฟความเร็วสูงหาจุดคุ้มทุนไม่ง่าย สิ่งที่ภาคเอกชนรวมทั้งบิ๊กในซีพี อย่างเจ้าสัวใหญ่-ธนินท์ เจียรวนนท์ คิดคือการทำกำไรในธุรกิจอสังหาริมทรัพย์ ในเส้นทางที่รถไฟความเร็วสูงผ่านและมีสถานีใกล้ที่ดินเหล่านั้น http://www.thansettakij.com/content/265699